Logo de RTVE.
A **Corporación Radio Televisión Española, S.A.** ou **RTVE** (ata 2006, *Ente Público Radio Televisión Española*) é unha sociedade mercantil estatal que organiza a xestión indirecta do servizo público de radio e televisión española.

No exercicio da súa función de servizo público, a Corporación RTVE deberá, entre outras cousas:

1. Promover o coñecemento e difusión dos principios constitucionais e os valores cívicos.
2. Garantir a información obxectiva, veraz e plural.
3. Facilitar o debate democrático e a libre expresión de opinións.
4. Promover a cohesión territorial, a pluralidade e a diversidade lingüística e cultural de España.
5. Ofrecer acceso aos distintos xéneros de programación e aos acontecementos institucionais, sociais, culturais e deportivos, dirixidos a todos os sectores da audiencia, prestando atención a aqueles temas de especial interese público.
6. Ter por obxectivo atender á máis ampla audiencia, asegurando a máxima continuidade e cobertura xeográfica e social, co compromiso de ofrecer calidade, diversidade, innovación e esixencia ética.

O seu funcionamento, desde xaneiro do 2010, é pagado mediante unha partida dos Orzamentos Xerais do Estado, que cobre o 50% dos gastos, mentres que a outra metade provén dun imposto extra do 0,9% ás compañías telefónicas, o 3% dos ingresos das televisións privadas abertas e o 1,5% das televisións de pago.

Canles
------

A Corporación Radio Televisión Española ten diversas canles dedicadas a diferentes temas e xéneros, que están agrupadas segundo o medio de difusión e as empresas que aglutina. Actualmente conta con seis canles de televisión e cinco canles de radio.

### Televisión

En televisión, Televisión Española agrupa para a emisión dentro de territorio español dúas canles xeneralistas e outras catro temáticas, das cales unha é en alta definición. Todas as cadeas pódense ver por TDT, plataformas de satélite ou cable. As canles son:

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **La 1** | **La 2** | **Clan** | **Teledeporte** | **24h** | **La 1 UHD** |

### Radio

En radio, Radio Nacional de España conta con cinco emisoras, das cales catro abarcan o territorio nacional e unha é exclusiva para Cataluña.

|  |  |  |  |  |
| --- | --- | --- | --- | --- |
|  |  |  |  |  |
| **Radio Nacional** | **Radio Clásica** | **Radio 3** | **Ràdio 4** | **Radio 5** |

### Internet

En **rtve.es** únense os dous grupos de televisión e radio. Dentro do sitio pódese escoitar as canles de Radio Nacional de España en directo, ver os programas emitidos a última semana en Televisión Española, ler os blogs dos profesionais da corporación, consultar as noticias e ver diversos acontecementos en directo, así como o Canal 24 Horas. Está xestionada pola división de Medios Interactivos de RTVE.

### Servizos para o exterior

Para a emisión ao estranxeiro, Radio Televisión Española posúe dúas canles extras:

|  |  |  |  |
| --- | --- | --- | --- |
|  |  |  |  |
| **TVE Internacional** | **Radio Exterior de España** | **Star TVE HD** | **Clan Internacional** |

A polémica pola xestión
-----------------------

O día 11 de xuño de 2006, aprobouse no Congreso dos Deputados, a nova *Lei de Radio Televisión Pública* na cal o grupo pasa a ser unha corporación. A partir de agora o ente público pasará a estar xestionado pola Sociedade Estatal de Participacións Industriais (SEPI), e esta reforma implicará o despedimento de 4357 empregados.[]

En 22 anos, a xestión de RTVE non custou nin un céntimo ao contribuínte, pero o déficit acumulado tivo que ser pagado con subscricións que a banca privada asumiu coa garantía do Estado.[]

España é o único país da UE que non paga un imposto para subvencionar a radio e televisión pública.[]

Imaxe corporativa
-----------------

* De 1991 a 2008.De 1991 a 2008.
* Desde 2008.Desde 2008.

Galicia
-------

RTVE en Galicia mantén un Centro Territorial en San Marcos, no concello de Santiago de Compostela para a produción de informativos e outros programas de ámbito galego e en galego para TVE, RNE e REE. Existiu durante uns poucos anos unha emisora denominada Radio Catro, integramente en galego[].

Notas
-----

1. ↑  Nome comercial e publicitario da sociedade. Para máis información, véxase a páxina web oficial e a páxina en Facebook da corporación.

Véxase tamén
------------

### Ligazóns externas

* Sitio web oficial da RTVE *(en castelán)*

|  |  |
| --- | --- |
| Control de autoridades | 
* Wd: Q54829
* WorldCat
* VIAF: 146568445
* BIBSYS: 5079660
* BNE: XX123426
* BNF: 15569609w
* CANTIC: a10275873
* CiNii: DA08693512
* Dialnet: 3341675
* EBID: ID
* GEC: 0248021
* GND: 1086820606
* IMDb: co0064682
* ISNI: 0000000417688585
* LCCN: n78011438
* NKC: ko2007416631
* NLA: 35813163
* SUDOC: 067704700

 |